open-index/open-wikipedia-markdown huggingface dataset:
Beşiktaş

duimnael|300px|Dolmabahçe-paleis in die munisipaliteit Beşiktaş.
**Beşiktaş** is ’n munisipaliteit van Istanboel, Turkye, wat aan die Europese oewer van die Bosporus geleë is. Reg oorkant die seestraat is die Üsküdar-munisipaliteit. Beşiktaş is ook die naam van die historiese sentrum van die munisipaliteit.

Die munisipaliteit sluit ’n paar belangrike terreine en gebiede in, soos die Dolmabahçe-paleis, die buurt Bebek en die finansiële buurt Levent.
Schweizer-Reneke

**Schweizer-Reneke** is 'n dorp in die Noordwesprovinsie van Suid-Afrika.

## Geskiedenis 
Die dorp is in 1885 gestig op die plek van 'n inheemse nedersetting, Mamusa. Dit is vernoem na kaptein Schweizer en veldkornet Renecke, wat in 1885 tydens 'n ekspedisie teen die plaaslike stam om die lewe gebring is. Daar was gevegte in die omgewing tydens die Anglo-Boereoorlog, toe onder meer die NG kerkpastorie van ds. G.F.C. Faustmann, eerste leraar van die plaaslike gemeente, afgebrand is.

## Distrik 
Die distrik is 4&nbsp;065&nbsp;km2 groot. Vandag is dit 'n boerderysentrum met mielies, sorghum, grondbone en sonneblomsaad die belangrike produkte wat verbou word. Die Wentzeldam in die Hartsrivier is net noord van die dorp.

## Bekende boorlinge en inwoners 
* Eveleen Castelyn, digter
* Wynand Claassen, oud-Springbokkaptein.
* Ahmed Kathrada, politikus
* Elisabeth Eybers, digter
* Irma Stern, skilder
* Essop Pahad, politikus

## Sien ook 
* Lys van dorpe in Suid-Afrika

## Bronne 
* Eric Rosenthal: *Encyclopaedia of Southern Africa*, Kaapstad en Johannesburg: Juta and Company Limited, 1978.

## Verwysings
Alexandra

: *Hierdie artikel handel oor die township in Johannesburg, Suid-Afrika. Vir die stad in Egipte, sien Alexandrië.*

**Alexandra** is 'n woonbuurt in Johannesburg, Gauteng, Suid-Afrika. In 2011 het die bevolking 179 624 getel. Destyds was daar geen beperking op swartes om eienaars van grond in die Transvaal te word nie.
duimnael|links|350px|'n Ry taxi's wat in Alexandra wag. Die sonkragverwarmers en satellietskottels kan op die huise se dakke in die agtergrond gesien word

## Bekende inwoners 
Die sokkerspelers Brian Baloyi en Benson Mhlongo is van Alexandra afkomstig.

## Sien ook 
* Soweto, 'n ander "township" in Johannesburg.

## Verwysings
Kleinfontein

**Kleinfontein** is 'n jong nedersetting naby Pretoria, Suid-Afrika, waarvan die inwoners deur hul aandeelhouer-reëls tot Afrikaanssprekende Christene beperk word. Kleinfontein-plaas is in 1992 aangekoop en is sedert die middel 1990s ontwikkel as 'n Afrikaner-enklawe met 'n beperkte ekonomie. Alhoewel dit 'n plaas met woonhuise eerder as 'n dorpsgebied is, het dit teen 2017 reeds 'n inwonertal van 1&nbsp;200 mense en 'n laerskool gehad. Orania word as hul sustersdorp beskou.

## Ligging 
Kleinfontein is geleë tussen Pretoria en Bronkhorstspruit. Dit lê net suid van die N4 en net wes van die R515, 'n paar kilometer suid van Rayton.

## Inwoners
Dit is gestig deur afstammelinge van die oorspronklike Voortrekkers en Boere wat selfbeskikking in 'n outonome volkstaat soek. Dit is 'n poging om die ideaal van 'n volkstaat van sommige Afrikaners te verwesenlik. Kleinfontein is een van twee slegs-Afrikaner enklawe in Suid-Afrika, die ander synde Orania.

## Regstatus en leefwyse
Na 'n 9 maande lange proses is Kleinfontein op 16 Maart 2018 van 'n koöperasie na 'n aandeleblokskema omskep, en is in hierdie opsig soortgelyk aan Orania. Deelname geskied deur kontrakte wat lede se verpligtinge en vererfbare gebruiksreg uitstippel, en effektief neerkom op verblyfreg in 'n plaasgebied met 'n aandeelblokskema as vorm van eiendomsreg.

Die gemeenskap se gestelde doelwit is om hul eiendom te ontwikkel tot leefruimte vir vryheidsgesinde Boere-Afrikaners, waarbinne alle fasette van hul eiesoortige volksbestaan vrylik, onverhinderd en onbedreigd uitgeleef kan word. Hieronder tel veral hul Christengeloof, Afrikaanse taal en volkskultuur. 'n Welvarende plaaslike ekonomie word nagestreef wat op volkseie arbeid gevestig is. In praktyk behels dit dat alle tuinwerk en tuinbou, huis- en konstruksiewerk net deur Afrikaners verrig word. Nie-Afrikaners kan wel aflewerings doen onder toesig van 'n veiligheidswag. Die inwoners beskou hulself nie as rassiste nie, maar wel as mense wat weens veiligheids- en ander oorwegings in 'n aparte eerder as gemengde bestel wil lewe. Die post-1993 bestel in Suid-Afrika word gesien as 'n bedreiging vir Afrikaner werkskepping, benewens hul kultuur en beskouing van die geskiedenis. Joernaliste het gevind dat die jonger geslag van Kleinfontein oorwegend dieselde oortuigings as hul ouers huldig.

## Sien ook 
* Orania
* Lys van dorpe in Suid-Afrika

## Verwysings
Swartsee

duimnael|links|Ligging van die Swartsee
[duimnael|links|Die [Swaelnes op die rotse van die Swartsee op die Krimskiereiland in Oekraïne]]
[duimnael|links|Die Swartsee in [Batoemi, Adzjarië, Georgië]]
Die **Swartsee** of **Swart See** (Abchasies: Амшын Еиқәа *Amshyn Eikʷa*, Bulgaars: Черно море *Cherno more* [ˈtʃɛrno moˈrɛ], Georgies: შავი ზღვა *Shavi zghva*, Roemeens: *Marea Neagră* [ˈmare̯a ˈne̯aɡrə], Russies: Чёрное мо́рe *Chornoye morye* [ˈtɕɵrnəjə ˈmorʲɪ], Turks: *Karadeniz* [kaˈɾadeniz], Oekraïns: Чорне море *Chorne more* [ˈtʃɔrnɛ ˈmɔrɛ]) is ’n binnesee wat omring word deur Europa, Anatolië en die Kaukasus. Dit word met die Atlantiese Oseaan verbind deur die Middellandse en die Egeïese See en verskeie seestrate: Die Bosporus-seestraat verbind dit met die See van Marmara, en dié word deur die Dardanelle-seestraat verbind met die Egeïese See, wat deel is van die Middellandse See. Dié watermassas is die skeiding tussen Oos-Europa en Wes-Asië. Die Swartsee is ook aan die See van Azof verbind deur die Kertsj-seestraat.

## Grootte 
Die Swartsee het ’n oppervlakte van 436&nbsp;402&nbsp;km², ’n maksimum diepte van 2&nbsp;212&nbsp;m en ’n volume van 547&nbsp;000&nbsp;km³.

## Die naam 
Die Swartsee is een van vier seë wat in Afrikaans en ander tale ná kleure genoem is – die ander is die Geel-, Rooi- en Witsee. Die rede vir die "kleurterm" as naam kan ’n antieke toewysing van kleure aan die windrigtings wees: swart het noord aangedui, rooi suid en geel oos.

’n Ander verduideliking is die kleur van die Swartsee se diep water. Dit is verder noord en minder sout as die Middellandse See en daarom is die konsentrasie van alge veel hoër, en dit veroorsaak die donker kleur. Sigbaarheid in die Swartsee is gemiddeld 5&nbsp;meter in vergelyking met 35&nbsp;meter in die Middellandse See.

## Stede en dorpe langs die kus 
## Verwysings 
## Eksterne skakels 
*  Ruimte-monitering van die Swartsee se kuslyn en water 
*  Foto's
Richmond, Noord-Kaap

duimnael|links|270px|Richmond se stadsaal.
duimnael|links|270px|Die gebou wat nou die Richmond-museum huisves, was eers 'n skoolgebou.
duimnael|regs|Oude Dak, Paulstraat 237, Richmond.
**Richmond** is 'n klein dorp in die suidooste van die Noord-Kaap, Suid-Afrika en is langs die N1 nasionale pad  geleë. Volgens die 2011-sensus het die dorp 'n bevolking van 5&nbsp;122 gehad, waarvan 255 (2.9%) blank was.

## Bekende boorlinge 
* Ds. Daniël Jozua Pienaar, leraar en leier in die NG Kerk en onderwysman na die wie die Hoër Tegniese Skool op Uitenhage genoem is.

## Sien ook 
* NG gemeente Richmond
* Lys van dorpe in Suid-Afrika

## Verwysings
Resident Allstars

**The Resident Allstars** is 'n Duitse musiekgroep uit Hamburg, Duitsland. Hul klank word as 'n mengsel van reggae en dancehall beskryf. Die groep bestaan uit kitaarspeler Daniel Lüker en baskitaarspeler Martin D. Light, pianis Oliver Kusterer en tromspeler Micky Pahlich en hoofsanger Momo.
Dancehall

duimnael|regs|Buju Banton.

**Dancehall** is 'n musiekstyl wat ontstaan uit 'n kombinasie van reggae, hip-hop en calypso. Hierdie musiekstyl is ook bekend onder die naam *raggamuffin*.
Hip-hop (kultuur)

:*Hierdie artikel handel oor die kultuur van Hip-hop in die algemeen. Vir die musiekgenre, sien Hip-hop-musiek. Vir ander gebruike, sien Hip-hop (dubbelsinnigheid).*
**Hip-hop** (ook soms geskryf as **hiphop** of **hip hop**) is 'n kultuur en kunsbeweging wat geskep is deur Afro-Amerikaners wat gepionier is uit Afro-Amerikaners straatkultuur, wat al jare bestaan het voor die meer hoofstroom-ontdekking daarvan terwyl hulle later ander groepe soos Latino-Amerikaners en Karibiese Amerikaners bereik het, begin in The Bronx, New York Stad. Hip Hop is een van die kulturele bewegings wat deur Afro-Amerikaanse mans gevorm en gedomineer is hoewel vroulike hip hop-kunstenaars ook bygedra het tot die kunsvorm en kultuur. Hip hop kultuur word gekenmerk deur die sleutel elemente van kletsrym, DJing en turntablism, en breakdancing. Ander elemente van die kultuur sluit in graffiti, beatboxing, straat-entrepreneurskap, hip hop-taal, en hip hop-mode.

Hip-hop word gekenmerk deur die volgende vier elemente:

## Verwysings 
## Eksterne skakels
Lip

duimnael|300px|Menslike lippe.

Die **lippe** *(Latyn: labia oris)* is die gevoelige en donker gekleurde buitenste dele van die mond.

Daar is 'n onderlip (gewoonlik groter) en 'n kleiner bolip. Lippe help met spraak, eet en aanraking. Lippe wys ook emosie.

## Eksterne skakels 
* 
*
Karaköy

[duimnael|regs|250px|Karaköy en die [Galata-toring.]]

**Karaköy**, die moderne naam van die antieke Galata, is ’n kommersiële buurt van die Beyoğlu-distrik in Istanboel, Turkye. Dit is in die noordelike, Europese deel aan die Goue Horing geleë.

Karaköy is een van die oudste distrikte van die stad en is vandag ’n kommersiële en vervoersentrum. Die Galata-brug verbind Karaköy met Eminönü in die suidweste, Tersane-straat met Azapkapı in die weste, Voyvoda-straat met Şişhane in die noordweste, die steil Yüksek Kaldırım-straat met  Beyoğlu in die noorde, en Kemeraltı- en Necatibey-straat met Tophane in die noordooste.
Diego Velázquez

duimnael|links|Velázquez se *Las Meninas*
**Diego Velázquez** (6 Junie 1599 – 6 Augustus 1660) was 'n Spaanse skilder en die voorste skilder aan die hof van koning Filips IV. Hy was 'n individualistiese kunstenaar van die destydse baroktydperk en 'n belangrike portretskilder. Hy het talle skilderye geskep wat vandag van geskiedkundige en kulturele belang is, asook 'n groot aantal portrette van die Spaanse koninklike familie, ander noemenswaardige Europese figure en alledaagse mense. *Las Meninas*, 'n 1656-skildery, word nie slegs as Velázquez se meesterwerk beskou nie, maar ook onder die belangrikste werke in die Westerse kunsgeskiedenis gereken.

Velázquez se kunswerke het reeds vanaf die eerste kwart van die 19de eeu as model vir realistiese en impressionistiese skilders gedien, veral Édouard Manet. Sedert die tyd het moderner kunstenare, waaronder Spanje se Pablo Picasso en Salvador Dalí, asook die Anglo-Ierse Francis Bacon huldebetuigings aan Velázquez gebring deur verskeie van sy bekendste werke te herskep.

## Bibliografie
* Diego Velazquez. In: Lantern. Tydskrif vir Kennis en Kultuur. Jaargang 11, nr. 2, Desember 1961
Anadoluhisarı

[duimnael|250px|Anadoluhisarı aan die [Bosporus.]]

Die **Anadoluhisarı**, **Kasteel van Anatolië** of **Fort van Asië** is ’n fort in Istanboel, Turkye, aan die Asiatiese kant van die Bosporus. Dit is tussen 1393 en 1394 deur die Ottomaanse sultan Bajezid I laat bou tydens die beleg van Konstantinopel om te keer dat hulp die stad bereik.

## Beskrywing 
Die fort is aan die nouste deel van die Bosporus geleë, regoor Rumelihisarı, nog ’n fort wat tussen 1451 en 1452 deur sultan Mehmet II laat bou is voordat hy Konstantinopel verower het.

Anadoluhisarı het ’n 25 meter hoë toring binne die mure van ’n ongelyke pentagoon met vyf torings op die hoeke. Dit is die oudste Turkse gebou in Istanboel. Ná die val van Konstantinopel was dit ’n militêre tronk.

## Vandag 
Die fort is van 1991 tot 1993 gerestoureer. Vandag skep dit ’n mooi prentjie met die ou houthuise in die omgewing. Dit is ’n museum, maar is nie oop vir die publiek nie. Die Fatih Sultan Mehmet-brug oor die Bosporus is net noord daarvan.

## Sien ook 
* Rumelihisarı
* Bosporus

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Anadoluhisarı*

## Eksterne skakels 
* Argitektuurmuseum
Steyn von Rönge

**Steyn von Rönge** (soms geskryf as *Steyn van Ronge*) is die president van die Afrikaner Weerstandsbeweging (AWB). Von Rönge was die onderleier van die AWB, maar het die leisels oorgeneem nadat Eugène Terre'Blanche, die vorige president, op 3 April 2010 op sy plaas vermoor is. Hy het voorheen waargeneem as leier van die AWB toe Terre’Blanche in die tronk was. Sy doelwitte is 'n sekuriteitsplan om boere te beskerm teen plaasaanvalle en die vestiging van 'n wit tuisland.

Von Rönge boer met beeste in die Zastrondistrik, in die Suid-Vrystaat. Hy het in 1988 by die AWB aangesluit.

Terre'Blanche het na bewering die AWB-leierskap aan beide Von Rönge en Andre Visagie, die AWB se destydse sekretaris-generaal, beloof. Von Rönge kon egter bewys hiervan lewer met 'n faks, onderteken op 12 Maart 2010, met twee getuies waarin Eugene vra dat Van Ronge die leierskap oorneem tot hy van sy hartprosedure herstel het.

## Verwysings
Kaspiese See

Die **Kaspiese See** (Azerbeidjans: *Xəzər dəniz*; Kasaks: *Каспий теңізі*; Persies: دریای خزر/دریای مازندران; Russies: Каспийское море; Turkmeens: *Hazar deňizi*) is die grootste soutmeer en die grootste ingeslote waterliggaam ter wêreld. Die oppervlakte daarvan beslaan ongeveer 371&nbsp;000&nbsp;km².

duimnael|links|*Stepka Razin seil oor die Kaspiese See*, deur Wasili Soerikof, 1906
[duimnael|links|Seestrand by [Khezeshahr, Iran]]
Die Kaspiese See is geleë in Wes-Asië en 'n uithoek van Oos-Europa sonder toegang tot die oseane, en binne die groot Aral-Kaspiese laeland. Die Kaspiese See word in die noorde deur Rusland en Kasakstan, in die ooste deur Turkmenistan, in die suide deur Iran en in die weste deur Azerbeidjan begrens.

Die belangrikste riviere wat die Kaspiese See binnevloei is die Oeral-rivier, die Wolga en die Koera. Die grootste stad wat aan die see geleë is, is Bakoe, die hoofstad van Azerbeidjan. 'n Ander groot stad aan die Kaspiese See is Astrachan in Rusland, waar die Wolga in dié see uitmond. Wes van die Kaspiese See is die Kaukasus en in die suide die Elboers geleë.

Gedurende 2004 was die watervlak van die meer 28&nbsp;m (92&nbsp;vt) laer as seevlak.

## Die vorming van die Kaspiese See 
Die Kaspiese See se geskiedenis is effens anders as die van die ander terreininsinkings op aarde. Hierdie insinking was vroeër deel van 'n groot oseaan wat gedurende die Krytperiode oor ŉ groot gedeelte van Europa, Noord-Afrika en die Midde-Ooste gestrek het. 

In Suid- en Oos-Europa het hierdie oseaan nog tot in die middel van die Miosene Epog bestaan, maar toe het die vorming van die Kaukasusgebergtes en  Turkye en Iran se bergreekse, as deel van die Alpynse bergvorming begin, en is die oorsronklike oseaan geleidelik verdeel. Aangesien die land oral opgestoot het, is 'n groot binnelandse dreineringskom geskep, wat die huidige Swart See, Kaspiese See en Aral-meer insluit. 

Daar word aangeneem dat die Kaspiese See finaal in prehistoriese tye afgesluit is voor yslae van die Kwaternêr van Noord-Europa teruggetrek en baie droë klimaatstoestande in Sentraal-Asië ontstaan het. Die Kaspiese See se huidige vlak gee 'n aanduiding van die hoeveelheid verdamping wat al plaasgevind het. 

Die watervlak het met 11 m gedaal sedert 1306, en dit lyk asof die daling gedurende die afgelope jare toegeneem het, naamlik meer as 2 m sedert 1929. Die huidige oppervlakte van die Kaspiese See is sowat 393 000 km2 en die watervlak is omtrent 27 m onder seevlak. Die watervlak, en dus ook die oppervlakte, wissel egter na gelang van die seisoene. 

In die noorde waar die Wolga- en Oeralrivier in die Kaspiese See loop, is die water baie vlak en redelik vars. Hierdie deel van die meer is elke winter bevrore. In die ooste en suide is die klimaat warmer en droër sodat verdamping 'n groter rol speel. Hierdie deel van die see het ook 'n hoër soutgehalte. Die see se diepste deel is in die suide, waar dieptes van tot 960 m al gemeet is.

## Verwysings 
## Bron 
* KENNIS, 1980, , volume 1, bl. 83

## Eksterne skakels 
*  
*
Toegra

[regs|frame|Die toegra van sultan [Mahmoed II van die Ottomaanse Ryk. Dit lui *Mahmoed Khan seun van Abdülhamid is vir ewig seëvierend*. Uitgeskryf: -	محمود خان بن عبدالحميد مظفر دائماً ]]

’n **Toegra** (Ottomaanse Turks: طغراء) is ’n kalligrafiese seël of handtekening van ’n Ottomaanse sultan wat by alle amptelike dokumente en korrespondensie gevoeg is.  

## Die toegras van ’n paar sultans 

File:Tughra Orhan I.jpg|Die eerste toegra – dié van Orhan I (1326)
File:Tughra Suleiman.jpg|Die toegra van Süleyman die Manjifieke (1520)
File:Tughra of Selim III.JPG|Die toegra van Selim III (1789)
File:Tugra Mahmuds II.png|Die toegra van Mahmoed II (1808)
Apollo 15

duimnael|regs
links|60px

**Apollo 15** was die negende bemande sending in die Apollo-program, die vierde sending wat op die maan geland het en die agtste suksesvolle sending. Dit was die eerste van wat "J-missies" genoem was – langer oorbly op die maan met 'n groter fokus op wetenskap as wat tydens vroeëre sendings moontlik was. Dit was ook die eerste sending waartydens die maankarretjie gebruik is.

Die bemanning was David Scott - bevelvoeder, Alfred Worden en James B. Irwin.

Apollo 15 is op 26 Julie 1971 gelanseer en het op 7 Augustus 1971 in die Stille Oseaan neergeplons.

[links|duimnael|280px|James Irwin salueer die vlag van die [Verenigde State van Amerika op die maan, 1 Augustus 1971.]]
[duimnael|320px|Neerplons in die [Stille Oseaan, 7 Augustus 1971 20:45 UTC]]
Huis van Osman

duimnael|links|Osman-familielede, insluitend Şehzade Ömer Faruk en Sabiha Sultan.
Die **Osman-dinastie** (of die **Keiserlike huis van Osman**)  (Turks: Osmanlı Hanedanı) was sultans wat van 1299 tot 1922 oor die Ottomaanse Ryk regeer het. Die eerste sultan was Osman I. 

Die sultan was die enigste en absolute heerser, die staats- en regeringshoof van die ryk. 

## Bronne 
* Michael Cook (ed.), *A History of the Ottoman Empire to 1730*, 1976, 246 p. 
* Robert Mantran, ''Histoire de l'Empire ottoman*, 1998, 810 p. 
* Caroline Finkel, *De droom van Osman. Geschiedenis van het Ottomaanse Rijk, 1300-1923*, 2008, 756 p. 
* Marc David Baer, *The Ottomans. Khans, Caesars and Caliphs'', 2021, 560 p.
Mehmet II

**Mehmet II** (Turks: II. Mehmet; Ottomaanse Turks: محمد الثانى), ook bekend as *el-Fātiḥ* (الفاتح), "die Veroweraar", of in moderne Turks: **Fatih Sultan Mehmet** (30 Maart 1432 – 3 Mei 1481) was van 1444 tot 1446 en weer van 1451 tot 1481 sultan van die Ottomaanse Ryk.

Op 21-jarige ouderdom het hy Konstantinopel verower en so ’n einde gebring aan die Bisantynse Ryk. Hy was die vader van Bajezid II en nog ’n seun wat in 1495 dood is.
180px|geen|duimnael|Mehmet II ry deur die poort van Konstantinopel ná die verowering van die stad, Fausto Zonaro (1854–1929).

: 20px|linksHierdie artikel is vertaal vanuit die Engelse Wikipedia
Bajezid II

**Bajezid II** (Turks: II.Bayezid; Ottomaanse Turks: بايزيد ثانى; Desember 1447 – 26 Mei 1512), was van 1481 tot 1512 sultan van die Ottomaanse Ryk. Hy was die oudste seun en opvolger van Mehmet II. Hy het die Ottomaanse Ryk versterk en net voor sy abdikasie ’n Persiese rebellie afgeweer. Hy is deur sy seun Selim I opgevolg.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Bayezid II*
Selim I

**Selim I** (Ottomaanse Turks: سليم اوّل, moderne Turks: I.Selim; 10 Oktober 1465/'66/'70 – 22 September 1520), ook bekend as **Selim die Strenge**, was van 1512 tot 1520 sultan van die Ottomaanse Ryk. Hy was ook die eerste Ottomaanse sultan wat die titel kalief van Islam aangeneem het.

Hy het ’n groot deel van die Midde-Ooste verower en met sy dood in 1520 was die Ottomaanse Ryk byna 1 miljard akker groot (drie keer so groot as aan die begin van Selim se bewind).

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Selim I*
Selim II

**Selim II** (Ottomaanse Turks: سليم ثانى, moderne Turks: II.Selim; 28 Mei 1524 – 12/15 Desember 1574), ook bekend as **Selim die Dronklap** (*Mest*), was van 1566 tot 1574 sultan van die Ottomaanse Ryk. Hy was die seun van Süleyman die Manjifieke en Haseki Hürrem Sultan.

Nadat hy die troon bestyg het ná ’n paleisintrige en onmin  met sy pa, het hy die eerste sultan geword sonder ’n aktiewe militêre belangstelling; hy het sy mag aan sy ministers oorgedra op voorwaarde dat hy sy plesiere kon najaag.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Selim II*
Murat III

**Murat III** (Ottomaanse Turks: مراد ثالث, moderne Turks: III.Murat; 4 Julie 1546 – 15/16 Januarie 1595) was van 1574 tot 1595 sultan van die Ottomaanse Ryk.

Hy was die oudste seun van sultan Selim II (1566–1574) en het sy pa in 1574 opgevolg. Hy het sy bewind begin deur sy vyf jonger broers te laat verwurg.

Sy bewind is gekenmerk deur oorloë met Iran en Oostenryk, ekonomiese agteruitgang en institusionele verval.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Murad III*
Mehmet III

**Mehmet III Adli** (Ottomaanse Turks: محمد ثالث, moderne Turks: III.Mehmet; 26 Mei 1566 – 21/22 Desember 1603) was van 1595 tot 1603 sultan van die Ottomaanse Ryk. Hy was die seun van Murat III, wat hy as sultan opgevolg het.

Mehmet III is selfs in die Ottomaanse geskiedenis berug omdat hy 19 broers en halfbroers laat verwurg het om sy mag te verseker, asook meer as 20 van sy susters. Hy was ’n lui heerser wat die regering aan sy ma oorgelaat het. Die grootste gebeurtenis van sy bewind was die Oostenryks-Ottomaanse Oorlog in Hongarye (1593–1606).

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Mehmed III*
Ahmet I

**Ahmet I Bakhti** (Ottomaanse Turks: احمد اول, moderne Turks: I.Ahmet; 18 April 1590 – 22 November 1617) was van 1603 tot 1617 sultan van die Ottomaanse Ryk.

Hy het sy pa, Mehmet III, op 13-jarige ouderdom opgevolg. Hy het die tradisie van broedermoord verbreek en sy jonger broer, Mustafa, saam met sy ouma na die ou paleis in Beyazıt gestuur om daar te gaan bly. Hy was bekend om sy vaardighede in skermkuns, digkuns, perdry en tale.

Vandag word Ahmet I onthou vir die bou van die Sultan Ahmet-moskee, ook bekend as die Blou Moskee, een van die meesterstukke van Islamitiese argitektuur. Die gebied om die moskee in die hedendaagse Istanboel is nou bekend as Sultanahmet. Hy is in die Topkapi-paleis in die stad dood en is in ’n mausoleum net buite die mure van die bekende moskee begrawe.

## Eksterne skakels
Mustafa I

**Mustafa I Deli** (Ottomaanse Turks: مصطفى اول, moderne Turks: I.Mustafa; 1591/1592 – 20 Januarie 1639) was van 1617 tot 1618 en weer van 1622 tot 1623 sultan van die Ottomaanse Ryk.

Hy was die seun van Mehmet III en die broer van Ahmet I. Nadat Ahmet op ’n jong ouderdom aan tifus dood is, is berig dat Mustafa geestelik gestrem of minstens neoroties was; hy was nooit meer as ’n instrument in die hande van die mense wat om die mag geveg het nie. Tydens die bewind van sy broer is hy vir 14 jaar alleen in sy kamer gevange gehou, ’n stelsel bekend as Kafes.

In 1618, ná ’n kort heerskappy, is hy onttroon ten gunste van sy jong nefie Osman II (1618–1622) en teruggestuur na Kafes. Konflik tussen die paleiswag en Osman II het hom ’n tweede kans gegee. Nadat Osman II in 1622 deur die paleiswag vermoor is, is Mustafa teruggeplaas op die troon. Hy was egter nie in staat om te regeer nie en Osman se jonger halfbroer, Murat IV, het hom weer laat opsluit en die bewind oorgeneem. Mustafa is 16 jaar later oorlede.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Mustafa I*
Osman II

**Osman II** (Ottomaanse Turks: عثمان الثانى, moderne Turks: Genç Osman, **Osman die Jonge**; 3 November 1604 – 20 Mei 1622) was van 1618 tot 1622 sultan van die Ottomaanse Ryk.

Hy het op 14-jarige ouderdom die troon bestyg ná ’n staatsgreep teen sy oom Mustafa I. Ondanks sy jeugdige ouderdom het Osman hom gou as heerser laat geld. Konflik het egter tussen hom en die paleiswag ontstaan. Hy is vermoor en Mustafa is teruggeplaas op die troon.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Osman II*
Eli Aflalo

**Eli Aflalo**, Hebreeus: אלי אפללו, (Casablanca, 8 September 1952) is 'n Israelse politikus van die politieke party Kadima. Tot einde-2005 was hy 'n lid van die Likoed-party. Van Februarie 2003 tot Januarie 2012 was hy 'n lid van die Knesset. 

Aflalo het van Maart 2005 tot Mei 2006 ook as adjunk-minister van Industrie, handel en werke in die Sharon II-kabinet gedien en van Julie 2008 tot Maart 2009 as minister van Immigrasie in premier Olmert se kabinet.

## Eksterne skakels 
*  Eli Aflalo, webwerf van die Knesset
Murat IV

**Murat IV Ghazi** (Ottomaanse Turks: مراد رابع, moderne Turks: IV.Murat; 26/27 Julie 1612 – 8/9 Februarie 1640) was van 1623 tot 1640 sultan van die Ottomaanse Ryk.

Hy was bekend vir die herstel van die mag van die staat asook die wreedheid van sy metodes. Murat was die seun van sultan Ahmet I en Kösem Sultan. Hy het in 1623 aan die bewind gekom ná ’n paleis-sameswering toe hy sy oom Mustafa I opgevolg het. Hy was net 17 jaar oud toe hy sultan word.

## Bewind 
Sy ma het vir ’n lang tyd namens hom regeer. Ná opstande en ’n rebellie deur die paleiswag was Murat bang hy sou soos sy ouer broer, Osman II, vermoor word en het besluit om sy mag te laat geld.

Hy het korrupsie probeer stopsit en alkohol, koffie en tabak in Istanboel verbied. Enigiemand wat die verbod verbreek het, is tereggestel. Hy het self saans die strate in burgerlike klere gepatrolleer. Hy was ’n groot, lang en dapper man wat self sy leërs aangevoer het.

Murat IV, wat alkohol verbied het, is in 1640 dood aan sirrose van die lewer. Op sy sterfbed het hy opdrag gegee dat sy broer, Ibrahim, vermoor word. Dit sou die einde van die Ottoman-lyn gewees het. Die opdrag is egter nie uitgevoer nie en Ibrahim het hom opgevolg.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Murat IV*
Tsai Ing-wen

**Tsai Ing-wen** (Chinees: 蔡英文; pinyin: *Cài Yīngwén*; gebore 31 Augustus 1956 in Taipei, Republiek China) is 'n Taiwannese politikus en akademikus wat van 20 Mei 2016 tot 20 Mei 2024 as president van die Republiek China gedien het. Sy was die eerste vrou wat tot die amp verkies is, die sewende president van die Republiek China onder die grondwet van 1947 en die tweede president van die Demokratiese Progressiewe Party (DPP), deel van die regerende Pangroenkoalisie.

## Biografie 
Tsai is op 31 Augustus 1956 in die Mackay-gedenkhospitaal in die Zhongshan-distrik van Taipei-stad gebore. Sy is die jongste van elf kinders. Haar vader Tsai Chieh-sheng (1918–2006), was 'n sakeman wat 'n motorherstelwinkel bestuur het, terwyl haar moeder Chang Chin-fong (1925–2018) 'n huisvrou was.

Haar voornaam, Ing-wen (英文), is volgens genealogiese naampraktyke bepaal. Terwyl dit die spelling 瀛文 voorgestel het, het haar vader gevoel dat die karakter 瀛 te veel lyne gehad het en hy het daarom besluit om dit met die karakter 英 te vervang. Sy het by die Taipei Munisipale Hoër Meisieskool Zhongshan skoolgegaan. Sy het weens haar vader se opdrag regte gaan studeer. Sy het in 1978 van die Kollege van Regsgeleerdheid van die Nasionale Universiteit van Taiwan gegradueer. In 1980 het sy haar meestersgraad in die regte van Cornell Universiteit ontvang. Daarna het sy regte aan die London School of Economics studeer en haar doktorsgraad in die regte in 1984 van die Universiteit van Londen ontvang. Met haar terugkeer na Taiwan, het sy regte aan die Skool vir Regte van Soochow Universiteit en die Nasionale Chengchi Universiteit, albei in Taipei, gedoseer.

In die 1990's is Tsai ook tot die Billike Handelskommissie en die Kopieregkommissie aangestel. Sy was 'n konsultant vir die Raad vir Vastelandsake en die Nasionale Veiligheidsraad. Sy het ook die opstelspan gelei oor die Statuut vir Betrekkinge met Hongkong en Macau (Chinees: 港澳關係條例).

## Politieke loopbaan 
Tsai het in 2000 voorsitter van die Vastelandsakeraad geword. Sy het daarna in 2004 by die Demokratiese Progressiewe Party aangesluit. As lid van die DPP, is sy in daardie jaar se verkiesing tot die Wetgewende Yuan verkies. Sy het terselfdetyd as die voorsitter van die Verbruikersbeskermingskommissie gedien.

Ná haar bedanking as adjunkpremier in Mei 2007 het Tsai as voorsitter van TaiMedBiologics, 'n biotegnologiemaatskappy wat in Taiwan gebaseer is, gedien.

Tsai is op 19 Mei 2008 tot die leierskap van die Demokratiese Progressiewe Party verkies en het gevolglik die heel eerste vrou geword om 'n Taiwanese politieke party te lei. Tsai het in 2012 as DPP-voorsitter bedank nadat sy daardie jaar se presidentsverkiesing teen Ma Ying-jeou verloor het. Sy is weer in 2014 tot die leierskap van die DPP verkies voordat sy van die amp in 2018 bedank het. Tsai was toe weer vanaf 2020 tot 2022 leier van die DPP.

## President van Taiwan 
Tsai het die presidentsverkiesing van 2016 gewen en is op 20 Mei 2016 as die eerste vroulike president van die Republiek China ingehuldig. Sy is in 2020 vir 'n tweede termyn herverkies.

## Verwysings 
## Eksterne skakels
Wêreldbank

duimnael|Kenteken van die Wêreldbank
[duimnael|Hoofkwartier van die Wêreldbank in [Washington, D.C., Verenigde State]]
duimnael|upright|Wêreldbank-president Ajay Banga

Die **Wêreldbank** (Engels: *World Bank*) is die wêreld se grootste instelling vir ontwikkelingsamewerking en is op 27 Desember 1945 gestig. Die instelling verskaf lenings aan ontwikkelende lande en middelinkomste-lande, met die bestryding van armoede as sy hoofdoel. Hierdie internasionale bank is tegnies gesproke 'n gespesialiseerde organisasie van die Verenigde Nasies. Die finansiële steun wat deur die Wêreldbank verleen word, word vir verskeie doeleindes aangewend, van strukturele hervormings van 'n land se gesondheids- en onderwyssektor, tot omgewings- en infrastruktuurprobleme soos by damme, paaie en nasionale parke. Die bank stel egter streng eise aan sy kliënte: sogenaamde "strukturele aanpassings" word vereis, soos antikorrupsiemaatreëls en privatisering van regeringsdienste.

## Presidente 
Tot dusver was al die presidente van 'n Amerikaanse afkoms.
* Ajay Banga (sedert 2 Junie 2023)
* David Malpass (9 April 2019 – 2 Junie 2023)
* Jim Yong Kim (1 Julie 2012 – 9 April 2019)
* Robert B. Zoellick (1 Julie 2007 – 1 Julie 2012)
* Paul Wolfowitz (1 Junie 2005 – 1 Julie 2007)
* James D. Wolfensohn (1 Junie 1995 – 1 Junie 2005)
* Richard Frank (4 Mei 1995 – 1 Junie 1995)
* Lewis T. Preston (1 September 1991 – 4 Mei 1995)
* Barber B. Conable, Jr. (1 Julie 1986 – 1 September 1991)
* A.W. Clausen (1 Julie 1981 – 1 Julie 1986)
* Robert S. McNamara (1 April 1968 – 1 Julie 1981)
* George Woods (1 Januarie 1963 – 1 April 1968)
* Eugene R. Black (1 Julie 1949 – 1 Januarie 1963)
* John J. McCloy (17 Maart 1947 – 1 Julie 1949)
* Eugene Meyer (18 Junie 1946 – 17 Maart 1947)

## Verwysings 
## Bronne 
*  Dreher, Axel: *Die Kreditvergabe von IWF und Weltbank: Ursachen und Wirkungen aus politisch-ökonomischer Sicht*. wvb Berlin, Berlyn 2003, .
*  Twele, Cord: *Die Entwicklungspolitik der Weltbank-Gruppe vor dem Hintergrund der Schuldenkrise der »Dritten Welt« seit Beginn der achtziger Jahre*, Frankfurt am Main 1995.

## Eksterne skakels 
*       Amptelike tuisblad
*  *Worlbank Data Catalog*
*  IBRD
*  IDA
*
Waterwiel

duimnael|regs|200px|'n Waterwiel.

'n **Waterwiel** is 'n masjien wat die energie van lopende of vallende water na ander bruikbare vorme van energie (soos elektrisiteit) omskakel. In die middeleeue is waterwiele gebruik om fabrieke oor die wêreld heen aan te dryf. Die alternatiewe was windmeule asook menslike- en dierekrag. Die algemeenste gebruik was die maal van graan, maar ander gebruike sluit die weef van linne en die vervaardiging van papier in.

## Sien ook 
* Hernubare energie
* Windmeul
* Water
* Wiel

## Eksterne skakels
Kafes

[200px|duimnael|Die woonkwartiere van moontlike troonopvolgers in die [Topkapi-paleis|Topkapı-paleis, wat ook die *kafes* genoem is.]]

Die **Kafes**, letterlik die "hok", was ’n plek waar moontlike troonopvolgers van die Ottomaanse Ryk onder ’n soort huisarres gehou is.

Die vroeë geskiedenis van die ryk is vol voorbeelde van oorloë tussen mededingende broers nadat ’n sultan gesterf het. Dit het dus amper wet geword dat ’n nuwe sultan pas ná sy troonbestyging sy broers sou laat doodmaak, soms tientalle van hulle, selfs babas. Daar was egter verskeie gevalle waar dié praktyk amper die ryk vernietig het en die instelling van die huisarres van die moontlike erfgename het die ryk se toekoms help verseker.

: 20px|linksHierdie artikel is vertaal vanuit die Engelse Wikipedia
Ibrahim van die Ottomaanse Ryk

**Ibrahim** (Ottomaanse Turks: ابراهيم اول, moderne Turks: İbrahim; 5 November 1615 – 12/18 Augustus 1648), was van 1640 tot 1648 sultan van die Ottomaanse Ryk.
Hy was die seun van Ahmet I en nie-amptelik bekend as **Ibrahim die Waansinnige** (Turks: *Deli İbrahim*) vanweë sy geestestoestand.

Hy is uit die Kafes vrygelaat ná sy broer Murat IV se dood, hoewel Murat opdrag gegee het dat Ibrahim doodgemaak word ná sy eie dood. Murat het self hul ouer broer, Osman II, in 1622 opgevolg en het drie van sy ander broers laat teregstel toe hy sultan word. Ibrahim is toegelaat om te leef omdat hy weens sy geestestoestand nie as ’n bedreiging beskou is nie.

Ibrahim het die ryk in ’n kort tydjie amper vernietig. Hy was waarskynlik onstabiel en het moontlik neurastenie (senuweeswakte) gehad. Hy was ook depressief ná sy broer se dood. Hy was bekend vir sy obsessie met oorgewig vroue en het sy agente opdrag gegee om vir hom die vetste moontlike vrou te kry. Hy was so in sy skik met haar dat hy haar ’n regeringspensioen en die titel "goewerneur-generaal van Damaskus" gegee het. Hy het later glo 280 lede van sy harem laat verdrink en visse in die paleis se damme geld gevoer. Hy is eindelik in ’n staatsgreep onttroon en in Istanboel verwurg.

## Verwysings 
* ''The World's Most Infamous Crimes and Criminals''. New York: Gallery Books, 1987. 

: 20px|linksHierdie artikel is vertaal vanuit die Engelse Wikipedia
Mehmet IV

**Mehmet IV** (Ottomaanse Turks: محمد رابع, moderne Turks: IV.Mehmet; 2 Januarie 1642 – 6 Januarie 1693), ook bekend as *Avcı*, "Jagter", was van 1648 tot 1687 sultan van die Ottomaanse Ryk. Hy het op sesjarige ouderdom sultan geword en het die aard van die heerser se posisie vir altyd verander deur die grootste deel van sy uitvoerende mag aan sy grootvisier oor te dra.

Hy was die seun van sultan Ibrahim, wat kort ná sy dood tydens ’n rusie met sy ma die kind uit haar arms gegryp en hom in ’n waterbak gegooi het. Hy is deur harembediendes gered, maar het sy kop gesny; hy het daarna lewenslank ’n litteken gehad.

## Verwysings 
: 20px|links Hierdie artikel is vertaal vanuit die Engelse Wikipedia
Süleyman II

**Süleyman II** (Ottomaanse Turks: سليمان ثانى, moderne Turks: II.Süleyman; 15 April 1642 – 22/23 Junie 1691) was van 1687 tot 1691 sultan van die Ottomaanse Ryk.

Hy was die jonger broer van Mehmet IV en het die grootste deel van sy lewe in die kafes gebly. Hy was beswaarlik in staat om self te regeer, maar het sy grootvisier goed gekies: onder Ahmed Faizil Köprülü se leierskap het die Ottomaanse Ryk ’n aanval van Oostenryk in Serwië afgekeer en ’n opstand in Bulgarye onderdruk. Süleyman is in 1691 sonder kinders oorlede.

:20px|linksHierdie artikel is vertaal vanuit die Engelse Wikipedia
Ahmet II

**Ahmet II Khan Ghazi** (Ottomaanse Turks: احمد ثانى, moderne Turks: II.Ahmet; 25 Februarie 1643 – 6 Februarie 1695) was van 1691 tot 1695 sultan van die Ottomaanse Ryk. Hy was die seun van sultan Ibrahim en het sy broer Süleyman II in 1691 opgevolg.

Net ’n paar weke ná sy troonbestyging het die Ottomaanse Ryk ’n groot nederlaag gely teen Oostenryk en is hulle uit Hongarye verdryf. In die vier jaar van sy bewind het die een terugslag ná die ander die ryk getref. Hy is in 1695 oorlede, uitgemergel deur siekte en hartseer.

: 20px|linksHierdie artikel is vertaal vanuit die Engelse Wikipedia
Mustafa II

**Mustafa II Ghazi** (Ottomaanse Turks: مصطفى الثانى, moderne Turks: II.Mustafa; 6 Februarie 1664 – 28/30 Desember 1703), was van 1695 tot 1703 sultan van die Ottomaanse Ryk. Hy was die seun van sultan Mehmet IV en het in 1703 ten gunste van sy broer Ahmet III geabdikeer.

: 20px|linksHierdie artikel is vertaal vanuit die Engelse Wikipedia
Ahmet III

**Ahmet III** (Ottomaanse Turks: احمد ثالث, moderne Turks: III.Ahmet; 30/31 Desember 1673 – 1 Julie 1736) was van 1703–1730 sultan van die Ottomaanse Ryk.

Hy was die seun van sultan Mehmet IV en het die troon in 1703 bestyg nadat sy broer Mustafa II geabdikeer het. Hy het goeie betrekkinge met Frankryk aangeknoop, waarskynlik in die lig van Rusland se dreigende houding. Ná Swede se nederlaag in 1709 teen Rusland het hy beskerming aan koning Karel XII van Swede gebied.

In 1710 het die koning sultan Ahmet oorreed om oorlog teen Rusland te verklaar en die Turke het die Russe verslaan. Die Ottomane se daaropvolgende oorwinnings het Ahmet in staat gestel om teen Moskou op te ruk en Rusland se mag te verbreek. Hy het egter nuus ontvang dat die ryk deur die Perse aangeval word en dit het sy aandag van Rusland afgetrek.

Hy was toenemend ongewild weens sy uitspattigheid en op 20 September 1730 is hy in ’n opstand gedwing om te abdikeer. Sy broerskind Mahmoed I, die seun van Mustafa II, het hom opgevolg. Hy is ses jaar later oorlede.

: 20px|linksHierdie artikel is vertaal vanuit die Engelse Wikipedia
Jonas Portin

**Jonas Lennart Portin** (gebore Jakobstad, 30 September 1986) is ’n voormalige Finse sokkerspeler. Hy gemaak sy eerste optrede op beroepsvlak in 2005 in FF Jaro. Portin skuif na Ascoli Calcio, Italië in Junie 2009. Die klub speel tot hierdie oomblik in die Serie B. Portin is ook ’n speler in die Finse nasionale o.21-span. Sy ouer broer Jens speel ook beroepsokker (vir Gefle IF).
AP kerk Ventersdorp

Die **AP kerk Ventersdorp** is 'n gemeente van die Afrikaanse Protestantse Kerk op die dorp met dieselfde naam in Noordwes.

Die gemeente was een van die eerste wat gestig is ná die ontstaan van die APK en het sy amptelike beslag gekry op 12 Julie 1987. Die huidige leraar is ds. F. de Bruin, wat ds. Armand van Zyl, voorheen van Potchefstroom, opgevolg het. Die gemeente het in 2010 206 belydende en 53 dooplidmate gehad. In 2014 was dit onderskeidelik 135 en 43 en in 2015 149 en 48.

Die kerk was op 9 April 2010 in die nuus toe die vermoorde leier van die AWB, Eugène Terre'Blanche, daaruit begrawe is.

## Bronne 
*Webtuiste van die APK

## Sien ook 
* Gereformeerde kerk Ventersdorp
* NG gemeente Ventersdorp
Gold Reef City

duimnael|Gold Reef City se mynskag.

**Gold Reef City** is 'n pretpark in Johannesburg, Suid-Afrika wat in die 1980’s op 'n ou goudmyn gebou is. Die tema van die park is deur die goudstormloop aan die Witwatersrand geïnspireer. Parkpersoneel dra uniforms wat ooreenkomste toon met die van die 1880's en die geboue in die park is ontwerp om dieselfde tydperk na te boots.

Vir 'n minimale bedrag kan 'n ondergrondse toer deur 'n werkende goudmyn onderneem word, waarna die giet van 'n werklike goudstaaf deur die mynpersoneel aanskou kan word. Daar is ook 'n museum op die terrein oor die goudmynbedryf.

Daar is ook vele pretritte by Gold Reef City, onder andere waterritte en mallemeules. Die regstreekse uitsendings van Idols word in die "hippodrome", 'n groot ouditorium in die park, verfilm.

Gold Reef City is in die suide van 'n sakegebied langs die M1-snelweg geleë. Dit is ook die tuiste van die Apartheidsmuseum.

## Ritte 
### Mallemeules 
### Waterritte 
* Raging River Rapids
* Lazy Boats
* River Ride

### Ander besienswaardighede 
* 4D Teater
* Co-Co Pan
* Dodgems
* Giant Wheel
* Miner's Revenge
* Old Mill
* UFO Ride

## Fotogalery 

Lêer:Gold Reef City 001.jpg|Oorspronklike mynhuise uit die vroeë 20ste eeu word in die park vertoon.
Lêer:Gold Reef City 002.jpg|Die sitkamer in die mynbestuurder se huis.
Lêer:Gold Reef City 003.jpg|Die eetkamer in die mynbestuurder se huis.
Lêer:Gold Reef City 004.jpg|Die kombuis in die mynbestuurder se huis.
Lêer:Gold Reef City 006.jpg|Klas 19d stoomlokomotief.
Lêer:19 D class info board.jpg|Die inligtingsboord vir die Klas 19d lokomotief in die park.

## Verwysings 
## Eksterne skakels 
* Amptelike Webwerf
Lys van Super 14-kampioene

:*Hierdie artikel handel oor die wenners van die Super 14-kompetisie. Vir inligting oor vorige jare se wenners, sien Lys van Super 12-kampioene.*
regs|Super 14

**Super 14-kampioene** is die titel van die wenner van die Super 14-kompetisie.  Die toernooi was van 1996 tot 2005 bekend as die **Super 12**, maar na uitbreiding en die gevolglike toevoeging van die Western Force en die Cheetahs is die naam gewysig om die nuwe aantal spanne in die kompetisie te reflekteer. Hierdie bladsy is ’n lys van die spanne wat die Super 14 gewen het.

Die toernooi was in die formaat van ’n rondomtalie waarin elke span een keer teen elk van die ander spanne gespeel het.  Die finale tabelposisie aan die einde van die rondomtalietoernooi bepaal wie deurgedring het na die halfeindrondes.  4 punte was toegeken vir ’n oorwinning, 2 vir ’n gelykopuitslag en 0 vir ’n verloor.  Bonuspunte was ook toegeken aan ’n span wat 4 of meer drieë gedruk het in ’n wedstryd (ongeag van die uitslag) of wanneer ’n span met 7 punte of minder verloor het.  Die 4 spanne met die meeste ligapunte aan die einde van die rondomtalietoernooi het deurgedring na die uitspeelrondes.  Die boonste twee spanne kry die voordeel van tuiswedstryde.  Die vierde span speel dan teen die eerste span op die eerste span se tuisveld en die derde span speel teen die tweede span op die tweede span se tuisveld.  Die twee spanne wat hier wen dring deur na die eindrondte wat gespeel word op die span se tuisveld wat, van die twee, meer punte gehad het na die tondomtalie.  In die geval van gelyke punte word die spanne se punteverskil in berekening gebring en die span met die grootste punteverskil kry die voorrang.  Die punteverskil word uitgewerk deur die hoeveelheid punte wat ’n span afgestaan het, af te trek van die hoeveel punte wat ’n span aangeteken het.  Indien die punteverskil ook dieselfde is, kry die span wat die meeste drieë gedruk het in die seisoen voorrang.

## Uitslae 
### Hoe punte aangeteken is 
* wen = 4 punte
* gelyk = 2 punte
* verloor = 0 punte
* vir = Totale punte aangeteken
* teen = Totale punte afgestaan
* verskil = Punte afgestaan afgetrek van punte aangeteken
* Bonuspunte = Sien verduideliking hierbo

### Toernooie (2006-2010) 
Spanne wat gelys word is die spanne wat in die top 4 van die rondomtalietoernooi geëindig het en gekwalifiseer het vir die halfeindrondtes.  Tellings is so geskryf dat die span in daardie kolom s'n eerste genoem word.  Die span wat uitgelig is, is die span wat daardie seisoen se kompetisie gewen het.

## Totale seges 
### Super 14 
### Superrugby 
* Super 12- en Super 14-kampioenskappe.

## Verwysings 
## Sien ook 
* Lys van Super 12-kampioene
* Lys van Superrugbykampioene
* Superrugby
Mahmoed I

**Mahmoed I** (Ottomaanse Turks: محمود اول, moderne Turks: I.Mahmut; 2 Augustus 1696 – 13 Desember 1754), genoem **die Boggelrug**, was van 1730 tot 1754 sultan van die Ottomaanse Ryk. Hy was die seun van Mustafa II en die ouer broer van Osman III, wat hom opgevolg het.

Sy voorganger, sy oom Ahmet III, was toenemend ongewild weens sy uitspattigheid en hervormings. Op 20 September 1730 is hy in ’n opstand gedwing om te abdikeer en Mahmoed het hom opgevolg. Mahmoed se bewind is gekenmerk deur suksesvolle oorloë teen Persië, Oostenryk en Rusland. Hy is op 13 Desember 1754 kinderloos dood.

: 20px|links Hierdie artikel is vertaal vanuit die Engelse Wikipedia
Osman III

**Osman III** of **Ottoman III** (Ottomaanse Turks: عثمان ثالث, moderne Turks: III.Osman; 2/3 Januarie 1699 – 30 Januarie/30 Oktober 1757) was van 1754 tot 1757 sultan van die Ottomaanse Ryk.

Hy was die jonger broer van Mahmoed I en die seun van Mustafa II. Hy was nie ’n belangrike prins nie en sy kort bewind is gekenmerk deur ’n groeiende onverdraagsaamheid teenoor nie-Moslems (Christene en Jode is gelas om klere of lapelwapens te dra om hul godsdiens aan te dui) en vir ’n brand in Istanboel.

Osman het die grootste deel van sy lewe in afsondering in die kafes gewoon en toe hy sultan word, het hy vreemde gewoontes gehad. Hy het musiek en vroue gehaat – hy het musiek in die paleis verbied en ysterskoene gedra sodat vroue hom kon hoor aankom en padgee.  Hy is in 1757 sonder kinders dood.

: 20px|linksHierdie artikel is vertaal vanuit die Engelse Wikipedia
Mustafa III

**Mustafa III** (Ottomaanse Turks: مصطفى ثالث, moderne Turks: II.Mustafa; 18/28 Januarie 1717 – 21 Januarie 1774) was van 1757 tot 1774 sultan van die Ottomaanse Ryk. Hy was die seun van sultan Ahmet III en die broer van Abdülhamid I, wat hom opgevolg het.

Hy was ’n energieke leier en het probeer om sy weermag en staatsdiens te moderniseer sodat dit kon meeding met dié van Europese lande. Die Ottomaanse Ryk het teen dié tyd egter so agteruitgegaan dat modernisering dit nie kon red nie en enige poging om die administratiewe stand van sake te verander, is met suspisie bejeen deur die paleiswag en imams – in so ’n mate dat hulle wou rebelleer.

Hy was bewus van sy militêre swakheid en het oorlog probeer vermy. Hy was nie in staat om te keer dat keiserin Katharina die Grote van Rusland die Krim annekseer nie.

Hy het twee seuns, Selim en Mohammed, en vyf dogters gehad.

## Eksterne skakels 
* Profiel van Mustafa III 
* 20px|links Hierdie artikel is vertaal vanuit die Engelse Wikipedia
Inligtingsdebakel

Die **inligtingsdebakel** (ook bekend as die **inligtingskandaal** en die **Muldergate-skandaal**) was ’n Suid-Afrikaanse politieke skandaal.

Gedurende die sewentigerjare het die regering R75 miljoen aan ’n geheime inligtingsprogram spandeer. Die fondse was deur die kabinet, en met mnr. P.W. Botha se samewerking, in die begroting van Verdediging weggesteek – sonder Parlementêre goedkeuring. ’n Kabinetskomitee, onder voorsitterskap van mnr. Vorster, het die projekte gemonitor en die finansiering met die Minister van Finansies, eers dr. Nic Diederichs en daarna dr. Owen Horwood deurgevoer.  Nadat sekere geheime projekte aan die pers gelek is het die Suid-Afrikaanse politieke landskap onomkeerbaar verander. Die Minister van Inligting, dr. Connie Mulder, is uit sy amp ontslaan en hy is saam met dr. Eschel Rhoodie en genl. Hendrik van den Berg as die sogenaamde skuldiges in die koerante afgemaak.  Die Engelse pers het die debakel *Muldergate* gedoop.

Nadat P.W. Botha oorgeneem het as staatshoof het hy mnr. Rudolph Erasmus aangestel om ondersoek te doen na die besteding van geheime fondse. Die Erasmus-kommissie het aangevoer dat die staat niks geweet het van die besteding van geheime fondse nie en dat drs. Connie Mulder en Eschel Rhoodie, wat onderskeidelik as Minister en Sekretaris van Inligting deur die staat opgedra is om die programme uit te voer, die enigste verantwoordelike persone was. 

Die Erasmus-kommissie het in verskeie hofsake betrokke geraak maar nie een daarvan gewen nie. Ook dr. Eschel Rhoodie is deur die Appèlhof onskuldig bevind. Op 31 Januarie 1979 het Mulder as LV vir Randfontein bedank en op 6 April 1979 is hy uit die Nasionale Party geskors omdat hy geweier het om hom ongekwalifiseerd by die eerste twee verslae van die Erasmus-kommissie neer te lê.

## Verwysings 
## Eksterne skakels 
*  
*